**Ministru kabineta noteikumu projekta “Daugavpils tehnikuma nolikums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo Ministru kabineta noteikumu projekta “Daugavpils tehnikuma nolikums” (turpmāk – noteikumu projekts) sākotnējās ietekmes novērtējuma ziņojuma noteikumu projekta anotācijas I. sadaļas 2. punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts saskaņā ar Izglītības likuma 14.panta 7.1 punktu, kas nosaka, ka Ministru kabinets apstiprina valsts izglītības iestāžu (izņemot valsts augstskolu - atvasināto publisko personu) nolikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā ir Daugavpils tehnikuma nolikums, kas apstiprināts ar Izglītības un zinātnes ministrijas 2016.gada 27.novembra rīkojumu Nr. 388). Daugavpils tehnikuma nolikumā aktualizētas Daugavpils tehnikuma izglītības programmu īstenošanas vietas, jo Daugavpils tehnikums vairs neīsteno programmas Kauņas ielā 25, Daugavpilī. Noteikumu projektā ir norādītas īstenoto programmu nozares nevis konkrētu programmu kopas, kā tas bija pašreiz spēkā esošajā nolikumā, kas nodrošina nolikuma aktualitātes saglabāšanu, tehnikumam izstrādājot jaunas programmas dokumentā minētajās nozarēs. Nolikumā veikti arī precizējumi par darba vidē balstītu un modulāro programmu īstenošanu.  Noteikumu projektā ir precizēti Daugavpils tehnikuma uzdevumi, tai skaitā, noteikti tie uzdevumi, ko Daugavpils tehnikums pilda kā profesionālās izglītības kompetences centrs atbilstoši Ministru kabineta 2013. gada 19. marta noteikumiem Nr. 144 "Profesionālās izglītības kompetences centra statusa piešķiršanas un anulēšanas kārtība” (turpmāk – Noteikumi Nr. 144). Atbilstoši Noteikumos Nr. 144 noteiktajam noteikumu projekta 10.8.-10.11. apakšpunktā minētos uzdevumus Daugavpils tehnikums veic vismaz divās nozarēs atbilstoši noteikumu projekta 11.puntā minētajām tematiskajām jomām.  Papildus minētajam tiek veikti precizējumi, kas izriet no Izglītības likuma 14. panta 7.1 punktā noteiktā, ka valsts izglītības iestāžu nolikumus un grozījumus nolikumos apstiprina Ministru kabinets, kā arī citi precizējumi, lai aktualizētu Daugavpils tehnikuma nolikumu atbilstoši izmaiņām normatīvajos aktos un faktiskajai situācijai. Proti, noteikumu projektā noteikts, ka Daugavpils tehnikums papildus profesionālās izglītības programmu īstenošanai veic pieaugušo tālākizglītību un ārpus formālās izglītības sistēmas iegūtās profesionālās kompetences novērtēšanu, precizēta Daugavpils tehnikuma padomes skaitliskā pārstāvniecība; ietverta norāde, ka direktors bez īpaša pilnvarojuma pārstāv Daugavpils tehnikumu, jo iepriekš tā nebija un pamatojumam pievienojām direktores darba līgumu vai amata aprakstu, pievienota norāde, ka maksas pakalpojumu cenrādis ir publiski pieejams tehnikuma oficiālajā tīmekļvietnē u.c.  Noteikumu projekts arī paredz, ka Daugavpils tehnikums īsteno licencētas un akreditētas profesionālās vidējās izglītības, arodizglītības, profesionālās tālākizglītības, profesionālās pilnveides programmas noteiktās izglītības tematiskajās jomās. Tāpat arī paredzēts, ka Daugavpils tehnikums pēc saskaņošanas ar ministriju var īstenot programmas vispārējā vidējās izglītība iegūšanai, kā arī interešu izglītības programmas, pieaugušo neformālās izglītības programmas un citas izglītības programmas. Minētie nosacījumi nepieciešami, lai Izglītības un zinātnes ministrija varētu īstenot padotību un arī kā nozares vadošā iestāde plānot politiku profesionālās izglītības jomā  Ievērojot minēto, kā arī to, ka no 2018.gada 1.septembra valsts izglītības iestāžu nolikumus un grozījumus nolikumos apstiprina Ministru kabinets, ir sagatavots noteikumu projekts, kas paredz izdot jaunu Daugavpils tehnikuma nolikumu.  Noteikumu projektā ir ietvertas Profesionālās izglītības likuma 17. pantā noteiktās prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Daugavpils tehnikums un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Daugavpils tehnikumu un tās personālu, kā arī izglītojamiem un viņu vecākiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošinās Daugavpils tehnikuma darbību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistīts Daugavpils tehnikums un tās personāls. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

*Terinka, 67047975*

*Inese.Terinka@izm.gov.lv*